УТВЪРЖДАВАМ:

БОЧКО БОЧЕВ

ДИРЕКТОР

**ГОДИШЕН ПЛАН**

**ЗА УЧЕБНАТА 2019/2020 ГОДИНА**

Планът е приет на Заседание на Педагогическия съвет

с Протокол № 7 от 13. 09. 2019 година и утвърден със Заповед № 42 / 17. 09. 2019 г.

**Раздел I.**

**Кратък анализ на дейността на училището**

**през предходната учебна година**

Дейността на ОУ „Братя Миладинови” през учебната 2018/ 2019 година протече съгласно залегналите в новите нормативните документи изисквания, Стратегията 2016 – 2020 г., Годишния план и Правилника за дейността. Училището е включено в Списъка на иновативните училища в Република България. Създадени са условия за позитивна мотивация за учене у учениците: индивидуален подход, дейности за изява на способностите и възможностите им. Получените знания и умения са на добро равнище, съобразени с държавните образователни стандарти. Голяма част от учителите прилагат интерактивни методи на работа. Учениците с желание участват в училищни и извънкласни дейности. Добри са изявите в областта на изобразителното изкуство, музиката, хореографията, литературата, математиката, информационните технологии, обществените и природните науки и спорта. В начален етап организацията на учебния процес е целодневна. Между класните ръководители, педагогическите съветници и ръководството на училището е налице добра координация и обмен на информация при работа с ученици с проблемно поведение. За работа с ученици със специфични образователни потребности са разработени индивидуални програми. Училището работи по различни проекти и национални програми.

**Раздел II.**

**Мисия:**

ОУ „Братя Миладинови” с постоянната си дейност създава гаранции, че целта на институцията е да подготви българските граждани за учене през целия живот, чрез предоставяне на образователен продукт, отговарящ на европейските критерии и изисквания за качество. Осигуряване на равен достъп и подкрепа за развитие и приобщаване в системата на предучилищното и училищно образование като предпоставка за равноправна и пълноценна личностна реализация. Подобряване качеството на обучението и преодоляване на образователните дефицити на учениците и развиване на техните способности.

**Визия:**

УЧИЛИЩЕ С ТРАДИЦИИ – УЧИЛИЩЕ С БЪДЕЩЕ.

УЧИМ ДНЕС, ЗА ДА УСПЕЕМ УТРЕ.

Утвърждаване на ОУ „Братя Миладинови“ като водеща институция, в която се създава конкурентна образователна и възпитателна среда, подкрепяща и насърчаваща разгръщане на потенциала на всеки ученик, стимулираща творческото и личностното му развитие и подготвяща го за успешна социална реализация. Съобразена е с макроцелите на социално-икономическото развитие, посочени в Националния план за развитие.

**Глобална цел:**

Утвърждаване на ОУ „Братя Миладинови” като ефективно училище, което осигурява високо качество на образование, трайни и високи достижения и справедливост за всички. Устойчиво развитие на институцията с цел осигуряване на нейната адаптивност, балансираност, стабилност и запазване в образователен, социокултурен и финансов план, успешно съчетаващо националните традиции с европейските измерения.

**Основни цели:**

\* Интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му;

\* Съхраняване и утвърждаване на българската национална идентичност;

\* Придобиване на компетентности, необходими за успешна личностна и професионална реализация и активен граждански живот в съвременните общности;

\* Придобиване на компетентности за прилагане на принципите за устойчиво развитие;

\* Ранно откриване на заложбите и способностите на всяко дете и ученик и насърчаване на развитието и реализацията им;

\* Формиране на устойчиви нагласи и мотивация за учене през целия живот;

\* Придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;

\* Формиране на толерантност и уважение към етническата, националната, културната, езиковата и религиозната идентичност на всеки гражданин;

\* Формиране на толерантност и уважение към правата на децата, учениците и хората с увреждания;

\* Познаване на националните, европейските и световните културни ценности и традиции;

\* Придобиване на компетентности за разбиране на глобални процеси, тенденции и техните взаимовръзки;

\* Придобиване на компетентности за разбиране и прилагане на принципите, правилата, отговорностите и правата, които произтичат от членството на страната ни в Европейския съюз.

**Приоритети:**

• Утвърждаване на училището като научно, културно и спортно средище.

Утвърждаване на училище „Бр. Миладинови” като иновативно и увеличаване броя на паралелките, които въвеждат иновативни елементи по отношение на организацията и обучението. Организиране по нов и усъвършенстван начин управлението, обучението и учебната среда.

• Осигуряване на стабилност, ред и защита на учениците в училището.

• Повишаване на качеството и ефективността на училищното образование и подготовка /система за оценка и самооценка/.

• Усъвършенстване на системата за квалификация, преквалификация и обучение.

• Удовлетворяване на специфичните образователни потребности на учениците. Подобряване на работата с ученици с емоционални и интелектуални затруднения и специфични образователни потребности.

• Взаимодействие с родителската общност, сътрудничество и активни връзки с общественост, НПО и органи.

• Развитие и подобрения във вътрешната и външната среда в училището.

• Осигуряване на широк спектър от извънкласни форми за свободното време на учениците и създаване на условия за тяхната публична изява, инициатива и творчество.

• Участие в програми и проекти /национални и вътрешни/.

• Училищна имиджова политика: работа с медии и външни звена, изграждащи имидж на учебното заведение.

**Раздел III.**

**Дейности за реализиране на основните цели и приоритети**

А. **Изграждане и поддържане на демократична училищна организационна култура, насърчаваща спазването на правила, традиции и ценности.**

1. Определяне на училищни ритуали, свързани с:

а) откриване и закриване на учебната година

Срок: 16.09.2019г.; 16.06.2020г.; 30.06.2020г. Отговорник: комисии

б) официално раздаване на удостоверението за завършен първи клас, удостоверението за завършен начален етап на основната степен и свидетелство за основно образование

Срок: 29.05.2020г.; 30.06.2020г. Отг.: кл. ръководители

в) утвърждаване и усъвършенстване на система за награждаване на:

– по един ученик /може и двама, ако отговарят на критериите/ от всяка паралелка след проведена анкета чрез връчване на годишна награда – грамота и благодарствен адрес

– ученици с изяви от олимпиади, конкурси, състезания и др. – грамота и благодарствен адрес

Срок: 29.05.2020г.; 30.06.2020г. Отг.: кл. р-ли, уч. съвети и пед. съветници

– изявени учители

Срок: м.05.2020г. и 30.06.2020г. Отг.: директор, зам. директори пед. с-ци

г) честване на националния празник, на официалните празници, на дните на национални герои и будители и на патрона на училището

– 22.09.2019г. – Обявяване Независимостта на България

– 1.11.2019г. – Ден на народните будители

– 6.02.2020г. – Освобождението на Бургас

– 19.02.2020г. – Годишнина от обесването на Васил Левски – 147 години

– 3.03.2020г. – Освобождението на България – 141 години

Изброените празници да се отбележат с беседа в часа на класа от класните ръководители, прожектиране на образователни филми, презентации, изложби и др. и включване в общоградските тържества.

– 17.12.2019г. – Патронен празник на училището – Отбелязване на 95 годишнина на ОУ „Бр.Миладинови”с концерт и тържествен педагогически съвет. Провеждане на беседа в часа на класа от класните ръководители за живота и делото на Братя Миладинови, за историята на училището, тържества, викторини и др.; полагане на цветя пред паметната плоча на Александър Георгиев Каджакафалията.

– 24.05.2020г. – Ден на българската просвета и култура и на славянската писменост – беседа в часа на класа от класните ръководители и включване в градското шествие с представителен блок ученици, фанфарна музика след предварителна подготовка

– 2.06.2020г. – Ден на Христо Ботев и на загиналите за свободата и независимостта на България – отдаване на почит в 12 часа по време на сирените

1. Възпитаване в трайни навици за отдаване на почит и израз на националното самосъзнание чрез изслушване на националния химн в тържествени за държавата и училището моменти на двора според климатичните условия

Срок: по календара Отговорник: кл. р–ли и пед. съветници

**Б. Подкрепа на инициативността и участието на учениците чрез подходящи за възрастта им включващи демократични практики.**

1. Запознаване на учениците с основни етични и културни правила за поведение в училище /класни стаи, коридори, стол/ и в двора и опазване на имуществото.

Срок: м.10.2018г. Отговорник: кл. ръководители, пед. съветници

1. Участие в различни форми на ученическо самоуправление и представителство:

а) избор на ученически съвети по паралелки с численост минимум трима ученици

Срок: 01.10.2019г. Отговорник: кл. ръководители

б) провеждане на Ден на ученическото самоуправление.

Срок:11.05.2020г. Отговорник: учители, пед. съветници

в) резултатите от ученическото самоуправление да се отразяват в писмена форма чрез издаване на сертификат за удостоверяване на участието и оценка от страна на връстниците и подкрепящите възрастни.

Срок: 20.05.2020г. Отговорник: учители, пед. съветници

1. Училищно ориентиране и подпомагане на кариерния избор на учениците от 7. клас.

Срок: май 2020г. Отговорник: кл. ръководители, пед. съветник

1. Своевременно отразяване на училищния живот, извънкласни и извънучилищни изяви във витрините по коридорите.

Срок: през годината Отговорник: пед. съветници

1. Организиране на доброволчески дейности във и извън училище

* за събиране на дрехи, играчки, пакетирани храни за хора в нужда
* посещение в домове за стари хора

Срок: през годината Отговорник: пед. съветници, кл. ръководители

1. Периодично актуализиране на презентациите на екраните по етажите.

Срок: през годината Отговорник: пед. съветници, учители

1. Обновяване сайта на училището с актуална информация и популяризиране дейността на училището чрез печатни и електронни медии и провеждане на по-активна рекламна кампания.

Срок: през годината Отговорник: Техническо лице

1. Организиране на училищни кампании, подкрепящи здравето и опазването на околната среда:

а/ честване на Международния ден на Черно море чрез изложби, прожекции, беседи в часа на класа; участие в почистване на плажната ивица

Срок: 31.10.2019г. Отг.: учители по биология, география и начални учители

б/ провеждане на акция „АНТИ СПИН” чрез прожекция на филми, изработване на постери, табла, плакати; осигуряване на материали за часа на класа

Срок: 1.12.2019г. Отг.: педагогически съветници и медицинските сестри

в/ провеждане на олимпиади по биология и орнитология

Срок: по график Отг.: учителите по предметите

г/ честване на Международния ден на планетата Земя чрез разнообразни изяви съвместно с Природонаучния музей. Изготвяне на материали за часа на класа.

Срок: 22.04.2020г. Отг.: учителите биология и география, кл. ръководители

д/ провеждане на екологични еднодневни екскурзии, съобразени с плана на класните ръководители

Отговорник: класните ръководители

е/ сформиране на отбор към БЧК и участие в областния кръг на ежегодното състезание

Срок: месец май 2020г. Отговорник: пед. съветници

ж/ отбелязване на:

* Европейската седмица за намаляване на отпадъците;
* Световния ден на Еко-училищата – 7.11.2019г.
* Международния ден на влажните зони – 2.02.2020г.
* Световния ден на водата – 22.03.2020г.
* Седмицата на гората – 1-7.04.2020г.
* Световен ден на околната среда –5.06.2020г.

Отговорник: учители и ръководство

з/ провеждане на кампании под надслов „Да почистим Земята” – почистване на училищния двор

Срок: по график Отг.: класните ръководители

и/ включване в инициативата „Европейски ден на спорта в училище” под надслов „Бъди активен”

Срок: 27.09.2019г. Отг.: учители по физ. възп. и спорт

й/ участие в Международен проект „Големият лов на растения” към Еко-училищата

Срок: през годината Отг.: начален етап

1. Организиране на обучения на връстници от връстници:

а/ Обучение на ученици от 6. клас за превенция на негативните явления в Превантивно-информационен център към Община Бургас.

Срок: по график Отговорник: кл. ръководители, пед. съветник

б/ обучение в паралелките в часа на класа .

1. Участие в клубове и групи по интереси по проект „Подкрепа за успех”.

Срок: начало 01.2020г. Отговорник: директор, ръководители на групи

1. Реализиране на форми на посредничество, решаване на конфликти, превенция на агресията съгласно Плана на Училищния координационен съвет за справяне с насилието.

Отговорник: педагогически съветници

1. Участие в Националната седмица за насърчаване на четенето.

Срок: 10. 2019г. Отговорник: начални учители и учители по БЕЛ

1. Участие в Седмицата на детската книга и изкуствата за деца.

Срок: начало 02.04.2020г. Отговорник: начални учители и учители по БЕЛ

**В. Развитие на извънкласната и извънучилищната дейност**

1. Участие в общински, областни, национални и международни състезания, конкурси и олимпиади.

Срок: през учебната година Отговорник: предс. на Екипи

1. Организиране на изложби, кътове, пана в училище и в други културни институции в града.

Срок: през учебната година Отговорник: предс. на Екипи

1. Организиране на посещения на концерти, театрални постановки, изложби, музеи и др. в час на класа и в извънучебно време.

Срок: през учебната година Отговорник: кл. ръководители

1. Организиране на срещи, беседи, дискусии с видни личности от различни сфери на обществения живот, които с личен пример могат да допринесат за възпитанието и личностното израстване на учениците.

Срок: през учебната година Отговорник: кл. ръководители

**Г. Приобщаване на родителите към училищния живот**

1. Привличане на родители за участие в проекти, клубове по интереси, концерти, базари, спортни празници, горски училища, туристически походи и др.

Срок: през учебната година Отговорник: кл. ръководители

1. Мотивиране на родителите за участие в подобряване на училищната среда.

Срок: през учебната година Отговорник: кл. ръководители

1. На родителски срещи да се изнася информация за преодоляване на възрастовите поведенчески проблеми у учениците.

Срок: през учебната година Отговорник: кл. ръководители, пед.съветници

1. Организиране на Ден на отворените врати.

Срок: 17.12. 2019г. Отговорник: ръководството и учителската колегия

**ПЛАН**

**за контролната дейност**

**на БОЧКО КИРИЛОВ БОЧЕВ**

директор на ОУ "БРАТЯ МИЛАДИНОВИ" - Бургас

**за учебната 2019/2020 година**

Настоящият план за контролната дейност на директора е изготвен и съобразен с чл. 258, ал. 1 от Закона за предучилищното и училищното образование.

С плана за контролната дейност на директора са запознати членовете на педагогическия колектив на заседание на педагогическия съвет (Протокол № 7 от 13.09.2019 г.)

**I.Цел на контролната дейност**

Осигуряване на условия в училището за осъществяване на държавната политика в областта на образованието. Постигане на държавните образователни стандарти и реализация на учебните планове и програми, съгласно съществуващите нормативни документи.

**II.Задачи на контролната дейност**

1. Осигуряване на творческа свобода на учителите за възможно най-пълно реализиране целите на образователно-възпитателния процес.

2. Създаване на условия за повишаване активността на учениците в образователно-възпитателната работа.

3. Опазване и обогатяване на материално-техническата база.

4. Осигуряване на реда и сигурността в училище.

**III.Обект и предмет на контролната дейност**

1. Дейността на учителите и другите специалисти с педагогически функции във връзка с организацията на образователно-възпитателния процес в училище, прилагането и спазването на ДОС (за системата на оценяване, за общообразователната и профилирана подготовка, за усвояването на българския книжовен език, за информацията и документите в системата на предучилищното и училищното образование) и на други нормативни актове; дейността на педагогическите специалисти за поддържане и повишаване на професионалната квалификация, за подобряване на професионалните умения, както и за прилагане на усъвършенстваната професионална компетентност в практиката и подобряване на качеството за преподаване и учене.
2. Учебната дейност на учениците и техните учебни резултати.

3. Дейността на заместник-директорите, на административния и помощен персонал.

4. Спазването на Правилника за вътрешния трудов ред от работещите в училище.

5. Спазването на изискванията на трудовата дисциплина и седмичното разписание.

6. Правилното водене на училищната документация от определените длъжностни лица.

7. Косвен контрол върху организации, свързани с училищните дейности.

**IV.Методи на контрол**

1. Методи на **педагогически контрол**

* Наблюдение и анализ на педагогическата дейност;
* Проверка на документация - годишно тематично разпределение, урочно планиране, тетрадки на ученици, техните писмени или други разработки по време на обучението;
* Социологически методи- анкетиране, беседа, интервю и др.
* Оценяване на дейността на учителя посредством измерване постиженията на учениците;

1. Методи на **административен контрол**

* Проучване на документация;
* Обсъждане с проверените лица.

**V.Организация на контролната дейност, относно:**

1. Прилагането и изпълнението на държавните образователни стандарти, на нормативните и поднормативните актове в средното образование.

2. Спазване на училищния правилник, правилника за вътрешния трудов ред в училището и трудовата дисциплина.

3. Спазване на седмичното разписание.

4. Учебно - възпитателната работа по отделните учебни предмети съвместно с експерти от РУО .

5. Реализиране на национални програми и проекти:

* Национална програма „Ученически олимпиади и състезания”, Модул „Осигуряване на обучение на талантливи ученици за участие в ученическите олимпиади“;
* Национална програма „Осигуряване на съвременна образователна среда”, Модул „Подобряване на условията за лабораторна и експериментална работа по природни науки“;

6. Изпълнението на решенията на педагогическия съвет.

7. Дейността на заместник-директорите, административния и помощен персонал.

8. Административната и стопанската дейност.

9. Обхвата на децата, подлежащи на задължително обучение.

10. Опазване и обогатяване на материално-техническата база.

11. Изпълнение на наложени наказания.

12. Изпълнение на бюджета.

13. Готовността за действие в екстремни ситуации.

**VI. Форми на контрол и график на контролната дейност**

| **Контролна дейност** | **Видове проверки** | **Обект на контрола** | **Метод на контрол** | **Форма на контрол** | **Срок** |
| --- | --- | --- | --- | --- | --- |
| **Педагогическа**  **Цел:**  **Проверка на организацията на ОВП по отделните учебни предмети** | Проверка на резултатите от входното, междинното и изходното равнище на учениците | БЕЛ, математика, природни и обществени науки, ФВС | Проверяване на тестове, анализи, числов резултат, изводи | Преки наблюдения | до 15.10. 2019 г.  до 10.02. 2020 г.  до 20.06. 2020 г. |
| Проверка на годишното тематично разпределение на учебния материал, планове за ЧК, учебните програми по ЗИП/ИУЧ и СИП/ФУЧ и ЦОУД. | Всички учители | Проверка | Преки наблюдения | до 20.09.2019 г. |
| Установяване обхвата на учениците и посещаемост на учебни занятия в ЦОУД | Класните ръководители | Проверяване на училищната документация | Пряко наблюдение | до 05.10.2019 г.  март, 2020 г. |
| Проверка на резултатите за нивото на готовност за училище на първокласниците | Педагогически съветници | Тестове, анкети, рисунки | Събеседване | до 30.10.2019 г. |
|  | Подкрепа на новоназначените учители/Наставничество | учител по български език илитература | Проверяване на документацията | Събеседване  Посещение на урок | декември 2019 г. |
| Текущи проверки | Контрол върху изготвянето на графиците за консултации, на допълнителния час на класа, за контролни и класни работи | Рл Илиева, Р. Щилиянов - ЗДУД | Проверяване на документацията | Преки наблюдения | До 20.09.2019 г.  До 10.02.2020г. |
|  | Контрол върху навременното започване на учебните часове и присъствие на учениците в час | Всички учители | Наблюдение | Преки наблюдения | октомври, 2019 г.  януари, 2020 г.  април, 2020 г. |
|  | Проверка ритмичността на изпитванията | Всички класове и учители | Проверяване спазването на Наредба №3 и Наредба № 11 за оценяването | Преки наблюдения | ноември, 2019 г.  април, 2020 г. |
|  | Контрол на дейността на методическите обединения и постоянните комисии. | Председателите | Проверяване на заседания и планираните дейности | Събеседване | декември, 2019 г.  март, 2020 г. |
|  | Контрол върху работата с родителите; провеждане на родителски срещи и спазване на училищния план за работа с родителите. | Класните ръководители,  ЗДУД | Проверяване на документация, семинари, срещи | Преки наблюдения, разговори, анкети, допитвания | Веднъж в срок:  септември, 2019 г.  април,  2020 г. |
|  | НП „Ученически олимпиади и състезания”, Модул „Осигуряване на обучение на талантливи ученици за участие в ученическите олимпиади“ | Ръководител на група – Николета Деспова | Проверка на задължителната документация, срещи | Посещение на занятия,  събеседване с ученици,  анкети с ученици и родители | Веднъж в края на първи учебен срок:  януари, 2020г. |
|  | Проверка на дейностите по приемствеността | Екип 1 клас  Екип 5 клас | Проверяване спазването на планираните дейности | Посещение на урочни занятия, състезания и тържества | По график  (за ІІ срок ) |
|  | Контрол върху организацията и провеждането на НВО 4 и 7 клас и ДЗИ | Членове на комисията, квестори | Подготовка,  организация и провеждане | Преки наблюдения и протоколи от НВО | май, 2019 г.  юни, 2020 г. |

| **Контролна дейност** | **Видове проверки** | **Обект на контрола** | **Метод на контрол** | **Форма на контрол** | **Срок** |
| --- | --- | --- | --- | --- | --- |
| **Административна** | Проверка на графика, плановете и документацията, водена от училищния психолог/логопед/ресурсен учител | училищния психолог | Проверяване на документация, графици, консултации | Събеседване, анкети,  преки наблюдения | октомври, 2019 г. |
|  | Контрол при организирането провеждането на училищните олимпиади | Р. Илиева, Р. Щилиянов - ЗДУД | Проверка на документация | Преки наблюдения, разговори | м. І–ІІ.2020 |
|  | Проверка на плановете на методически обединения и постоянни комисии към ПС | Председателите | Проверяване на документация | Събеседване | В началото на м. ноември 2019 г. |
|  | Проверка на воденето на книгата с протоколите на ПС. | Протоколист | Проверяване на протоколна книга | Преки наблюдения | април 2020 г. |
|  | Проверка на книгата за подлежащи на задължително обучение и съответствието й с класовите дневници и ученическите книжки. | Длъжностно лице | Проверяване на посочената ЗУД | Преки наблюдения | октомври, 2019 г. |
|  | Проверка на дневниците на класове и групи | Всички учители, учители ПИГ,  пед. съветник | Проверяване коректното попълване на информацията | Преки наблюдения | Веднъж на срок:  септември, 2019 г.  февруари, 2020 г. |
|  | Проверка на воденето на летописната книга | Наташа Жекова | Проверяване на летописната книга | Преки наблюдения | февруари, 2019 г. |
|  | Проверка на воденето и съхраняването на документацията по трудово-правните отношения с персонала- Регистър на издадените болнични листи и Регистър на трудовите книжки | Касиер - счетоводител | Проверяване на досиета, договори и заповедна книга | Преки наблюдения | декември, 2019 г.  юни 2020 г. |
|  | Проверка спазването Правилника за вътрешния трудов ред. | учители и служители | Проверяване според правилника | Преки наблюдения, събеседване | Постоянен, 2019/2020 Г. |
|  | Проверка спазването на Правилника за дейността на училището. | Ученици,  учители и служители | Проверяване според правилника | Преки наблюдения, разговори анкети | Постоянен, 2019/ 2020Г. |
|  | Проверка спазването на ПОБУВОТ | комисия | Проверяване на документация, инструктажи, схеми и др. | Преки наблюдения | Два пъти впрез учебната годината |
|  | Готовността за действие в екстремни ситуации | Д. Чиликов – зам. директор по АСД , комисия | Провеждане учебни занятия | Преки наблюдения | Веднъж в годината |
|  | Проверки по жалби и сигнали |  |  |  | При необходимост |

**БОЧКО БОЧЕВ**

Директор на ОУ "БРАТЯ МИЛАДИНОВИ" - Бургас